केंद्रीय सूचना आयोग (सीआईसी) ने रिजर्व बैंक को नोटबंदी के दौरान चलन से हटाई गई मुद्रा में अलग-अलग बैंकों के जनधन खातों में जमा की गई राशि का खुलासा करने का निर्देश दिया है. प्रधानमंत्री जनधन योजना की शुरुआत अगस्त, 2014 में हुई थी. यह वित्तीय समावेश लक्ष्य की प्राप्ति के लिए शुरू किया गया राष्ट्रीय मिशन है. इसका मकसद दूर दराज ग्रामीण इलाकों में रहने वालों को बैंकिंग, जमा, ऋण, बीमा, पेंशन जैसी वित्तीय सेवाओं को सुलभ कराना है.